EkBass/fiwiki-20250220-pages-articles huggingface dataset:
Punapakolaiset

thumb|Erkki Karjalainen perheineen – punakaartilainen, joka loikkasi ja kuoli Stalinin vainoissa. Punapakolaiset olivat Suomen sisällissodan punaisia tai heidän perheenjäseniään, jotka sodan seurauksena pakenivat Suomesta. Suurin osa punapakolaisista muutti Neuvosto-Venäjälle, mutta heitä lähti myös Ruotsiin ja Norjaan. Poliittisia syitä olivat Suomen sisällissodan jälkeiset asenteet, 1930-luvun alun työttömyys ja oikeistoradikalismi sekä Suomessa että Pohjois-Amerikassa. Sisällissodan jälkeen 1918 pakeni kymmenisen tuhatta punaista, 1930-luvun alussa noin 15 000 luvatonta rajaloikkaria Suomesta Neuvostoliittoon ja heidän lisäkseen 6 500 amerikansuomalaista. Kokonaismääräksi on arvioitu 31 500 suomalaista. Nimitys ”punapakolaiset” viittaa sisällissodan punaisiin, mutta monilla ainakin osasyynä olivat taloudelliset asiat. Emigranttien johtajina on pidetty Edvard Gyllingiä, Santeri Nuortevaa, Yrjö Sirolaa, Kullervo Manneria, Kustaa Roviota ja Hanna Malmia. Kun taloudelliset olot Neuvostoliitossa muuttuivat yhä kurjemmiksi, suomalaisia palasi Suomeen. Osa sai asianmukaiset asiakirjat, osa tuli salaa valtioiden välisen rajan yli. Paluuhalujen takia suomalaisia ryhdyttiin 1930-luvun loppupuolella siirtämään yhä kauemmas rajasta, jolloin omaehtoiset lähdöt olisivat entistä vaikeampia. Lähtemään halukkaat tuomittiin neuvostovastaisuudesta koviin rangaistuksiin. == Katso myös == *Vasemmistoryhmien Suomen komitea == Lähteet == Luokka:Suomen sisällissota Luokka:Neuvostoliitonsuomalaiset henkilöt Luokka:Suomen politiikka 1910-luvulla Luokka:Suomen politiikka 1920-luvulla Luokka:Suomen politiikka 1930-luvulla Luokka:Pakolaisuus
Pensalan tuulivoimalaitos

Pensalan tuulivoimalaitos on Pohjanmaalla Vöyrin Pensalassa sijaitseva tuulivoimalaitos, jonka kapasiteetti on 2,5 megawattia. Voimalan on rakentanut Årvas Wind Ab, joka myös omistaa sen. Samalla piha-alueella sijaitsee pienempi 135 kilowatin tuulivoimalaitos, jonka omistaa Dan Norrgård. Hän on myös mukana osakkaana Pensalan voimalassa. == Yleistä == Tuulivoimala sijaitsee Vöyrin Oravaisissa Pensaalan Österbyn länsipuolella. Voimala-alue on keskellä Munsolin peltoaukeaa kapealla hajujaksolla, jonka kohdalla sijaitsee myös sikalatoimintaa harjoittava yritys Norrpig. Voimala sijaitsee 17 metrin korkeudella mpy. Pensaalan voimalan tuottama sähkö johdetaan aina kantaverkkoon. Windpower-sivustolla on voimalan valmistajaksi merkitty saksalainen Enercon , mutta Suomen tuulivoimayhdistyksen mukaan voimalan on valmistanut alankomaalainen Lagerwey. Malli lienee sama kuin samoihin aikoihin valmistuneet ja Lagerweyn toimittamat Mustaisnevan ja Kankaanpäänmäen tuulivoimapuistot. == Historiaa == === Ensimmäinen tuulivoimala === Ensimmäinen tuulivoimalaitos hankittiin 2010-luvulla Saksasta käytettynä ja se pystytettiin nykyiselle paikalleen vuonna 2011. Se on kapasiteetiltaan 135 kilowattia ja sen energia menee kokonaisuudessaan Norrgårdin sikalaan. Tuotanto on vuodessa noin 50 megawattituntia, joka vastaa viidesosaa sikalan kulutuksesta. Voimala oli vuonna 2013 julkaistun uutisen mukaan jo 20-vuotias. Voimalan korkeus on vajaa 40 metriä. === Pensaalan tuulivoimalaitos === Pensaalan tuulivoimalaa varten perustettiin huhtikuussa 2015 yhtiöksi Årvas Wind Ab, jonka omistajista on ainakin Dan Norrgård . == Katso myös == * Luettelo Suomen tuulivoimaloista == Lähteet == Luokka:Vöyrin tuulivoimapuistot
Perijä

Perijä (L’Héritier) on Philippe Labron ohjaama ranskalais-italialainen jännityselokuva vuodelta 1973. Sen pääosissa näyttelevät Jean-Paul Belmondo, Carla Gravina, Jean Rochefort, Charles Denner ja Jean Desailly. == Juoni == Ranskalaisen media- ja teollisuusimperiumin iäkäs omistaja saa surmansa lento- onnettomuudessa. Ainoa perijä on liikemiehenä itsekin toimiva poika (Belmondo), jonka nousua konsernin johtoon ei jostain syystä katsota hyvällä. Mies aloittaa omat tutkimuksensa perheyrityksen hämäristä kuvioista. == Tuotanto == Roomassa kuvatun elokuvan sivuosassa Belmondon hahmon poikana nähdään suomalaisen diplomaatin Antti Lassilan ja toimittaja Sirkka Lassilan kouluikäinen poika Matti Lassila (s. 1960). Hän matkusti Roomaan kuvauksiin sen jälkeen, kun oli jo perheineen kotiutunut sieltä Suomeen. Eräässä kohtauksessa Belmondo katsoo valokuvaa pojasta, jonka t-paidassa lukee ”Sahti Fan Club Sysmä”.Lassila, Antti, Kuka kukin on 1978. == Vastaanotto == Helsingin Sanomien Paula Talaskivi luonnehti Perijää taidokkaaksi, epätavalliseksi ja myös ensi-iltansa aikoihin ajankohtaiseksi jännitystarinaksi, jossa Belmondo on vaihteeksi aivan asiallisessa ja vakavassa roolissa. == Lähteet == Luokka:Vuoden 1973 ranskalaiset elokuvat Luokka:Ranskalaiset jännityselokuvat
Chromium OS

ChromiumOS (aiemmin tyylillä Chromium OS) on ilmainen ja avoimen lähdekoodin Linux-jakelu, joka on suunniteltu verkkosovellusten ajamiseen ja World Wide Webin selaamiseen. Se on avoimen lähdekoodin versio ChromeOS:stä, Googlen valmistamasta Linux-jakelusta. ChromiumOS perustuu Linux-ytimeen, kuten ChromeOS, mutta sen pääasiallinen käyttöliittymä on Chromium-verkkoselain Google Chrome -selaimen sijaan. ChromiumOS sisältää myös Portage- pakettienhallinnan, joka kehitettiin alun perin Gentoo Linuxille. Koska ChromiumOS ja ChromeOS käyttävät selainmoottoria käyttöliittymään, ne on suunnattu verkkosovelluksiin sovellusohjelmistojen tai mobiilisovelluksien sijaan. Google julkaisi ChromiumOS-lähdekoodin ensimmäisen kerran vuoden 2009 lopulla. Luokka:Googlen ohjelmistot Luokka:Linux-jakelupaketit
Pyhän Nikolaoksen kirkko (Kiova)

Pyhän Nikolauksen kirkko () on roomalaiskatolinen, vuosina 1899–1909 rakennettu kirkkorakennus Ukrainan pääkaupunki Kiovassa. Tyyliltään uusgoottilaisen, 55 metriä korkean rakennuksen suunnittelivat arkkitehti Władysław Horodecki ja kuvanveistäjä Emilio Sala. Kiovan kantakaupungissa, ydinkeskustan eteläpuolella sijaitseva kirkko on nimetty Nikolaos Ihmeidentekijän mukaan. Syyskuussa 2021 sattunut tulipalo tuhosi muun muassa kirkon kuuluisana pidetyt urut. Костьол св. Миколая Київ 2017 DSC7963.jpg| Київ, Костьол св. Миколая, Велика Васильківська вул. 77.jpg| Костьол св. Миколая DJI 0057.jpg| Костьол св. Миколая DSC6642.jpg|Sisänäkymä urkujen suuntaan. Kuvan suuret urut tuhoutuivat tulipalossa syyskuussa 2021. == Lähteet== ==Aiheesta muualla== Luokka:Petšerskin piiri Luokka:Kiovan kirkot
Gernin metroasema

Gern on Münchenin metron U1-linjan asema. Se avattiin 23. toukokuuta 1998. Aseman seinillä on kuvia paikallisesta historiasta, ja se tunnetaan myös innovatiivisesta valaistuksestaan; Yhdeksän pyramidin muotoista alumiinivalaisinta luovat illuusion ylhäältä tulevasta päivänvalosta. == Lähteet == Luokka:Münchenin metroasemat
Flakstadin kirkko

Flakstadin kirkko () on Flakstadin kunnassa Nordlandin läänissä Norjassa sijaitseva puinen ristikirkko vuodelta 1780. ==Kuvia== Flakstad- Kirche-12-2019-gje.jpg|Kirkkosali ==Lähteet== ==Aiheesta muualla== Luokka:Norjan puukirkot Luokka:Flakstad
Vikin kirkko (Flatanger)

Vikin kirkko () on Flatangerin kunnassa Trøndelagin läänissä Norjassa sijaitseva puinen pitkäkirkko vuodelta 1873. ==Lähteet== ==Aiheesta muualla== Luokka:Norjan puukirkot Luokka:Flatanger
Vikin kirkko

Vikin kirkko voi tarkoittaa seuraavia: * Vikin kirkko, kirkko Flatangerin kunnassa Norjassa * Vikin kirkko, kirkko Vikin kunnassa Norjassa
Løvøyn kirkko

Løvøyn kirkko () on Flatangerin kunnassa Trøndelagin läänissä Norjassa sijaitseva puinen pitkäkirkko vuodelta 1872. ==Lähteet== ==Aiheesta muualla== Luokka:Norjan puukirkot Luokka:Flatanger
Flekkefjordin kirkko

Flekkefjordin kirkko () on Flekkefjordin kunnassa Agderin läänissä Norjassa sijaitseva kahdeksankulmainen puukirkko vuodelta 1833. ==Lähteet== ==Aiheesta muualla== Luokka:Norjan puukirkot Luokka:Flekkefjord
Bakken kirkko (Flekkefjord)

Bakken kirkko () on Flekkefjordin kunnassa Agderin läänissä Norjassa sijaitseva puinen ristikirkko vuodelta 1670. ==Lähteet== ==Aiheesta muualla== Luokka:Norjan puukirkot Luokka:Flekkefjord
Bakken kirkko

Bakken kirkko tarkoittaa seuraavia Norjassa sijaitsevia kirkkoja: * Bakken kirkko Flekkefjordin kunnassa * Bakken kirkko Trondheimin kunnassa * Bakken kirkko Øvre Eikerin kunnassa
Gylandin kirkko

Gylandin kirkko () on Flekkefjordin kunnassa Agderin läänissä Norjassa sijaitseva puinen ristikirkko vuodelta 1815. ==Kuvia== Gyland Kirke innvendig 2010.jpg|Kirkkosali ==Lähteet== ==Aiheesta muualla== Luokka:Norjan puukirkot Luokka:Flekkefjord
Hidran kirkko

Hidran kirkko () on Flekkefjordin kunnassa Agderin läänissä Norjassa sijaitseva kahdeksankulmainen puukirkko vuodelta 1854. ==Lähteet== ==Aiheesta muualla== Luokka:Norjan puukirkot Luokka:Flekkefjord
Skålevik

Skålevik on taajama Kristiansandin kunnassa Agderin läänissä Norjassa. Taajaman pinta-ala on 2,2 neliökilometriä ja asukasluku 3 637 vuonna 2023. ==Lähteet== ==Aiheesta muualla== Luokka:Norjan taajamat Luokka:Kristiansand
Presteforeningen

Presteforeningen (virallisesti Den norske kirkes presteforening) on norjalainen pappien ammattiliitto. Se kuuluu Unio-keskusjärjestöön. Järjestöllä oli noin 2 200 jäsentä vuonna 2023. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot Luokka:Kristinusko Norjassa
Sollebrunn

Sollebrunn on taajama Alingsåsin kunnassa Länsi-Götanmaan historiallisessa maakunnassa Ruotsissa. Taajamassa oli 1 523 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Alingsåsin kunta
Georg Brandt

Georg Brandt (21. heinäkuuta 1694 Skinnskatteberg – 29. huhtikuuta 1768 Tukholma) oli ruotsalainen kemisti ja mineralogi. Hän löysi vuonna 1735 koboltin. ==Lähteet== ==Aiheesta muualla== Luokka:Ruotsalaiset kemistit Luokka:Ruotsalaiset mineralogit Luokka:Vuonna 1694 syntyneet Luokka:Vuonna 1768 kuolleet
Gabarret

Gabarret () on kunta Lounais-Ranskassa Landes'n departementissa Uuden- Akvitanian alueella. Se sijaitsee noin 45 kilometriä Mont-de-Marsanin kaupungista itään. Gabarret oli Gabardanin historiallisen alueen pääkaupunki. Vuonna 1080 Gabarret'n varakreivi Pietari I perusti benediktiiniläisluostarin ja basilikan jotka toimivat Sauve-Majeuren luostarin alaisuudessa. Tämä houkutteli kaupunkiin asukkaita. 1300- ja 1400-luvuilla Foix'n ja Armagnacin herrat kiistelivät Gabardanin hallinnasta. Ranskan uskonsotien aikana vuonna 1569 protestantit hyökkäsivät Gabarret'n kaupunkiin, minkä seurauksena muinainen kirkko ja luostari tuhottiin. Kunnan nähtävyyksiä on hyvin säilynyt keskiaikainen ristikkotalo Maison du Gabardan. Gabarret'n ja Mont-de-Marsanin yhdistäneelle entiselle rautatielinjalle on rakennettu Marsanin ja Armagnacin vihreä tie, Voie verte, joka on 52 kilometriä pitkä reitti pyöräilijöille, jalankulkijoille ja ratsastajille. Vuodesta 2018 lähtien se on ollut olennainen osa EuroVelo 3 -pyöräilyreittiä Norjan Trondheimistä Espanjan Santiago de Compostelaan. Reitti tunnetaan pyhiinvaeltajien pyöräilyreittinä. ==Lähteet== ==Aiheesta muualla== Luokka:Landesin kunnat
Eurooppatie E77

Eurooppatie E77 on noin 1 690 kilometriä pitkä eurooppatie. Tie lähtee Venäjän Pihkovasta ja sen päätepiste on Unkarin pääkaupunki Budapest. ==Reitti== Pihkova - Riika - Siauliai - Tolpaki - Kaliningrad ... Gdańsk - Elblag - Varsova - Radom - Krakova - Trstená - Ružomberok - Zvolen - Budapest. ==Lähteet== ==Aiheesta muualla== * New section of Poland’s S7 expressway to strengthen transport links (6.11.2019) (ec.europa.eu) 77 Luokka:Venäjän valtatiet Luokka:Viron valtatiet Luokka:Latvian liikenne Luokka:Liettuan tiet Luokka:Puolan tiet Luokka:Slovakian liikenne Luokka:Unkarin liikenne
Serhi Serhijtšuk

Serhi Ivanovytš Serhijtšuk (; 22. joulukuuta 1970 Kiova – 27. elokuuta 2024 Kryvyi Rih) oli ukrainalainen poliitikko.Дзвенислава Карплюк, Strike on Kryvyi Rih: ex-head of Cherkasy Regional State Administration killed Комерсант український 28.8.2024, viitattu 29.8.2024 Serhijtšuk valmistui oikeustieteen ja insinööritaidon opinnoista. Hän työskenteli vuosina 1994–2019 Ukrainan turvallisuuspalvelussa. Vuonna 2020 hän oli Tšerkasyn alueen kuvernööri.President introduced the new head of the Cherkasy region President of Ukraine 28.8.2020, viitattu 29.8.2024 Serhijtšuk työskenteli myös Valtion kyberturvallisuusteknologioiden tutkimusinstituutissa. Hän oli elokuussa 2024 liikematkalla Kryvyi Rihissä ja kuoli Venäjän hotelliin kohdistamassa yöllisessä ohjusiskussa. Iskussa kuoli myös kolme muuta henkilöä ja haavoittui viisi. == Lähteet == Luokka:Ukrainalaiset poliitikot Luokka:Vuonna 1970 syntyneet Luokka:Vuonna 2024 kuolleet
Sonny (rap-artisti)

Sonny Kylä-Liuhala on suomalainen rap-artisti ja sanoittaja. Sonny julkaisi debyyttialbuminsa hyvästi, pahasti, rumasti vuonna 2019. Vuonna 2024 Sonny julkaisi albumin Kent yhdessä D&B-tuottajakaksikko; Askel & Eleren kanssa. Sonny työskentelee myös Ylex:llä radiojuontajana. == Diskografia == === Albumit === * hyvästi, pahasti, rumasti (2019) * Kent (EP) (2024) === Singlet === *345 (2016) *Huppu Pääs (2016) *Meininkei (2017) *Rudeboy (2017) *Vuitton (2017) *Vihaan Sua (2018) *Pelottaa (2018) *Korkeella Kahestaan (2019) Luokka:Suomalaiset muusikot
Renatas Juška

Renatas Juška (1972Darius Kuolys žurnalistams: laikas ne tik atpasakoti, bet ir ištirti, bent pasiaiškinti, iš kur tas kai kurių jūsų entuziazmas žlugdant likimus Tiesos 31.5.2021, viitattu 30.8.2024 – 4. syyskuuta 2019Mirė žinomas Lietuvos diplomatas Renatas Juška LRT 4.9.2019, viitattu 30.8.2024 ) oli liettualainen diplomaatti. Juška nimitettiin Liettuan suurlähettilääksi Unkariin vuonna 2009.Lithuania‘s ambassador presented credentials to the President of Hungary Embassy of the Republic of Lithuania to Hungary 22.6.2009, viitattu 30.8.2024 Hän joutui eroamaan vuonna 2013, sillä hänen puhelinkeskustelujaan Azerbaidžanissa suurlähettiläänä toimineen Artūras Žurauskaksen kanssa oli salaa nauhoitettu ja vuodettu asiayhteyksistä irrotettuina katkelmina nettiin. Juškaa syytettiin Liettuan pääministerin epäkunnioittavasta käsittelystä. Lisäksi Juška asettui vuodetuissa keskusteluissa avoimesti Armenian puolelle sen ja Azerbaidžanin välisessä konfliktissa.Jessikka Aro: Putinin trollit (2019, Johnny Kniga), ISBN 978-951-0-45380-3Daniel Wallenius, Norjalaistoimittajalta evättiin pääsy Venäjälle, koska hän oli yhtäkkiä turvallisuusriski – uutuuskirja kertoo karuja tarinoita Venäjän infosodasta Turun Sanomat 24.9.2019, viitattu 30.8.2024 Liettuan turvallisuusministeriön raportin ja tutkija Nerijus Maliukevičiuksen mukaan puhelinkeskustelujen vuodon taustalla oli Venäjän vaikuttamisoperaatio. Juška oli aktiivinen Valko-Venäjän opposition tukija. Hän kohtasikin häirintää sekä Venäjän että Valko-Venäjän taholta. Hänet muun muassa leimattiin terrorismin tukijaksi ja valtion varojen väärinkäyttäjäksi. Valko-Venäjän opposition kanssa tekemästään yhteistyöstä huolimatta Juška suunnitteli Venäjän mukaan oppositiojohtaja Aljaksandr Milinkevitšin murhaa. Juška jatkoi eronsa jälkeen työskentelyä Liettuan ulkoministeriön palveluksessa. Vuonna 2014 hän lähti työskentelemään Euroopan parlamenttiin, jota piti pakopaikkanaan. Hän avusti siellä Petras Auštrevičiusta. Juška teki itsemurhan vuonna 2019.Birutė Vyšniauskaitė, Aiškėja, kas buvusį ambasadorių Renatą Jušką privertė žengti kraupų žingsnį Lrytas 23.11.2019, viitattu 30.8.2024 == Lähteet == Luokka:Liettualaiset diplomaatit Luokka:Suurlähettiläät Luokka:Vuonna 1972 syntyneet Luokka:Vuonna 2019 kuolleet Luokka:Itsemurhan tehneet
Petras Auštrevičius

Petras Auštrevičius (s. 16. toukokuuta 1963 Vilna) on liettualainen Liberaalien liikkeen poliitikko.Petras AUŠTREVIČIUS Euroopan parlamentti, viitattu 30.8.2024 Auštrevičius opiskeli taloustiedettä Vilnan yliopistossa ja Liettuan tiedeakatemian taloustieteen instituutissa. Lisäksi hän opiskeli valtiotiedettä Hoover-instituutissa. Auštrevičius työskenteli ennen poliittista uraansa muun muassa Liettuan tiedeakatemian taloustieteen instituutin tutkimusvastaavana (1986–1991) ja Liettuan suurlähettiläänä Suomessa (1994–1997). Vuosina 2003–2004 hän opetti Vilnan yliopiston valtiotieteiden ja kansainvälisten suhteiden instituutissa. Auštrevičius oli Seimasin jäsen vuosina 2004–2014. Hän kuului ensin Liberaaliin ja keskustalaiseen liittoon, mutta oli mukana perustamassa Liberaalien liikettä vuonna 2006 ja toimi sen puheenjohtajana vuoteen 2008 saakka. Auštrevičius toimi Seimasin varapuhemiehenä vuosina 2013–2014. Hänet valittiin Euroopan parlamenttiin ensimmäisen kerran vuonna 2014. Auštrevičius on saanut monia palkintoja ja tunnustuksia, kuten kunniamerkit Suomelta (1998), Ranskalta (2003) ja Georgialta (2013). == Lähteet == Luokka:Liettualaiset europarlamentaarikot Luokka:Liettualaiset diplomaatit Luokka:Suurlähettiläät Luokka:Vuonna 1963 syntyneet Luokka:Elävät henkilöt
Ingrid Gräsbeck

Ingrid Gräsbeck (s. 1995 Helsinki) on suomalainen näyttelijä, laulaja, tanssija ja musikaaliartisti. Hän on valmistunut teatteritaiteen maisteriksi newyorkilaisesta American Musical and Dramatic Academy -teatterikoulusta sekä skotlantilaisesta Royal Conservatoire of Scotland -musiikkikoulusta.Ingrid Gräsbeck - Näyttelijäliitto - Skådespelarförbundet ry Hän on näytellyt muun muassa Helsingin kaupunginteatterin Pieni Merenneito -musikaalissa Arielia sekä Rantabaari-draamasarjan 4. tuotantokaudella Riina Järviahoa. Hän on osallistunut myös The Voice of Finlandin 9. kaudelle keväällä 2020. Gräsbeckin isä on viulisti Manfred Gräsbeck ja äiti urkuri Maija Lehtonen. ==Teatterirooleja== Opiskeluvuosinaan hänen roolejansa ovat olleet muun muassa Fantine (Les Misérables), Sally Bowles (Cabaret), Antigone ja Titania (Kesäyön unelma).CV - Ingrid Gräsbeck * Helsingin kaupunginteatteri: Pieni Merenneito, Ariel (2020-2021) * Quantum Theatre: A Christmas Carol, Menneiden joulujen henki (2018-2019) * Royal Conservatoire of Scotland: ** Antigone, nimirooli (2018) ** Cabaret, Sally Bowles (2018) ** Nine, Carla (2018) ** Dirty Rotten Scoundrels, Sophia (2018) ** Legacy: A Mother’s Song, Anna Blackburn (2018) * The World Voice Ensemble: Jesus Christ Superstar, Soul Girl (2016) * American Musical and Dramatic Academy (AMDA): ** The Witches of Eastwick, Sukie Rougemont (2015) ** Kesäyön unelma, Titania (2015) ** The Wild Party, Queenie, Sukie Rougemont (2015) ** Veins and Thumbtacks, Annie (2015) * Kulturama: ** Les Misérables, Fantine (2012) ** Carrie: The Musical, Margaret White (2014) == Filmografia == === Elokuvat === Vuosi Elokuva / TV-elokuva / Lyhytelokuva Rooli 2013 The Director's Cut The Woman 2014 Lost In Revision Elle 2020 Exposure Rachel Notes Amy Nothing To Lose Agnes The Odd One Out Pat === Televisiosarjat === Vuosi Sarja Rooli 2021 Rantabaari Riina Järviaho == Lähteet == Luokka:Suomalaiset näyttelijät Luokka:Vuonna 1995 syntyneet Luokka:Elävät henkilöt
Georg-Brauchle-Ringin metroasema

Georg-Brauchle-Ring on Münchenin metron U1-linjan asema. Se sijaitsee Georg- Brauchle-Ringin alapuolella, joka on osa Münchenin Mittlerer Ring -kehätiejärjestelmää. Se avattiin 18. lokakuuta 2003, ja toimi linjan pääteasemana vuoden ajan kunnes laajennus Olympia-Einkaufszentrumiin avattiin lokakuussa 2004. == Lähteet == Luokka:Münchenin metroasemat
Keskijärvi

Keskijärvi voi tarkoittaa seuraavia: ;kyliä: * Keskijärvi, kylä Joensuussa ent. Kiihtelysvaaran kunnan alueella * Korpiselkä, entinen kylä Korpiselällä luovutetulla alueella ;järviä: * Keskijärvi, järvi Joensuussa * Keskijärvi, järvi Kyyjärvellä ja Perhossa * Keskijärvi, järvi Luhangalla * Keskijärvi, järvi Korpiselällä luovutetulla alueella.
Giesingin metroasema

Giesing on U2-linjan asema Münchenin metrossa, se avattiin 18. lokakuuta 1980. asemalta on vaihtoyhteys läheiselle S-bahn asemalle. == Lähteet == Luokka:Münchenin metroasemat
Apollo Quiboloy

Apollo Carreon Quiboloy (s. 25. huhtikuuta 1950), lempinimeltään Pastor, on filippiiniläisen Kingdom of Jesus Christ -kirkon johtaja. Kirkolla on ollut Filippiineillä suuri vaikutusvalta. Quiboloy on julistautunut Jumalan pojaksi. Quiboloyllä on ollut läheiset yhteydet Filippiinien ex-presidentti Rodrigo Duterteen. Elokuussa 2024 poliisi piiritti Quiboloyn rakennuskompleksin, koska muun muassa Yhdysvaltain keskusrikospoliisi FBI syytti Quiboloytä seksirikoksista, petoksista jne. ja Quiboloy on ollut pitkään Most wanted -etsintäkuulutuksen alla. Poliisi pidätti Quiboloyn 8. syyskuuta 2024. == Lähteet == == Aiheesta muualla == Luokka:Filippiiniläiset henkilöt Luokka:Uskonnolliset johtajat Luokka:Rikolliset Luokka:Vuonna 1950 syntyneet Luokka:Elävät henkilöt
Giselastraßen metroasema

Giselastraße on Münchenin metron asema. Se palvelee sekä U3- että U6-metrolinjoja ja avattiin 19. lokakuuta 1971 osana metron ensimmäistä vaihetta. Asema sijaitsee Leopoldstraßen alla, joka on yksi Münchenin pääliikenneväylistä. == Lähteet == Luokka:Münchenin metroasemat
Am Knien metroasema

Am Knie on Münchenin metron rakenteilla oleva metroasema U5-linjalla, sen pitäisi avautua vuonna 2030. == Lähteet == Luokka:Münchenin metroasemat Luokka:Rakenteilla olevat rakennukset ja rakennelmat
Sosiaalinen sirkus

Sosiaalinen sirkus on matalan kynnyksen toimintaa, jossa yhdistyy sirkustaide ja luova liikunta. Se toimii välineenä henkisen ja fyysisen hyvinvoinnin vahvistamiseen. Sirkuksen avulla harjoitellaan mm. epäonnistumisen sietämistä, itsetuntemusta ja vuorovaikutustaitoja. Sosiaalinen sirkuksen kohderyhmänä ovat kaikenikäiset erityistä tukea tarvitsevat ihmiset. Sosiaalinen sirkus on taloudellisesti, sosiaalisesti ja alueellisesti saavutettavaa, ja sitä viedään ihmisten luo lähiöihin, lastenkoteihin, nuorisotaloille, palvelutaloihin ja oppilaitoksiin. Sosiaalisessa sirkuksessa sirkus toimii välineenä muiden taitojen tai tavoitteiden saavuttamiseen. Tavoitteita voivat olla esimerkiksi osallisuuden ja toimijuuden tukeminen, syrjäytymisen ehkäisy tai vuorovaikutuksen tukeminen. Sosiaalisen sirkuksen toiminnan suunnittelussa korostuvat osallistujaryhmän toimintakyvyn, kiinnostuksenkohteiden sekä valmiuksien huomioiminen ja toisaalta osallistumisen esteiden poistamiseen. Sovellettuna sirkus sopii kaikille: hyviä tuloksia on muun muassa näkövammaisten, syrjäytymisvaarassa olevien nuorten, päihdekuntoutujien, kehitysvammaisten ja ikäihmisten sirkustoiminnasta. Suomessa sosiaalista sirkusta on toteutettu ja kehitetty suunnitelmallisesti vuodesta 2009 alkaen, jolloin alkoi Tampereen yliopiston tutkivan teatterityön keskuksen hallinnoima Sosiaalinen sirkus -hanke (2009-2011). Muita hankkeita ovat olleet Vaikuttava sirkus (2011–2014), Caravan Network: Circus+ (2014–16), TEIJO – tee itse taidetta ja osallistu (2015–16), TENHO – elämäntaitoja nuorille taiteen keinoin (2015–17), Taidevaihde (2016–18), Taide in Action (2016–17) ja Sirkuksesta siivet elämään (2017–19). Sosiaalisen sirkuksen toimijoita ovat mm. Sirkus Magenta, Sorin Sirkus, Oulun Tähtisirkus, Piste Kollektiivi, Kulttuurikeskus PiiPoo, Espoon sirkus- ja teatterikoulu ESKO sekä Sirkuskoulu Kuu. Sosiaaliselle sirkukselle myönnettiin Nuorisotyön menetelmä -palkinto mielenterveyden edistäjänä Nuorisotyönviikolla 2019. Tunnustuksen myönsi Suomen nuorisoalan kattojärjestö Allianssi. == Aiheesta muualla == Suomen Nuorisosirkusliitto Sirkus Magenta Sosiaalisen sirkuksen hyvien käytäntöjen opas Luokka:Sirkus
Haderner Sternin metroasema

Haderner Stern on U6-linjan metroasema Münchenin metrossa, se avattiin 22. toukokuuta 1993. == Lähteet == Luokka:Münchenin metroasemat
Martinsriedin metroasema

Martinsried on rakenteilla oleva metroasema Planeggissa, Münchenin metron U6-linjalla. Valmistuttuaan se on yksi neljästä Münchenin metron asemasta jotka sijaitsevat Münchenin rajojen ulkopuolella, sen pitäisi avautua vuonna 2027. == Lähteet == Luokka:Münchenin metroasemat Luokka:Rakenteilla olevat rakennukset ja rakennelmat
Section Paloise

Section Paloise, usein lyhyesti kutsuttu nimellä Section tai Pau, on ammattilaisrugby union -joukkue, joka sijaitsee Pau'ssa, Ranskassa. Joukkue pelaa Ranskan ylimmällä sarjatasolla, Top 14:ssä, ja osallistuu myös EPCR Challenge Cup -kilpailuun. Heidän kotistadioninsa on Stade du Hameau, joka korvasi aikaisemman Stade de la Croix du Prince -stadionin vuonna 1990. Seura on voittanut Ranskan mestaruuden kolme kertaa, vuosina 1928, 1946 ja 1964, sekä Euroopan Challenge Cupin vuonna 2000. == Värit ja logo == Section Paloisen värit ovat olleet vihreä ja valkoinen vuodesta 1912 lähtien. Joukkueen logo kuvaa Pic du Midi d'Ossau -vuorta, joka on yksi Béarnin alueen symboleista. == Hymni ja laulut == Section Paloisen virallinen hymni on "Honhada", jota lauletaan jokaisen ottelun alussa. Tämä hymni on saanut inspiraationsa skotlantilaisesta balladista "The Water Is Wide". == Saavutukset == * Ranskan mestaruus (Top 14) ** Mestarit (3): 1928, 1946, 1964 * Euroopan Challenge Cup ** Mestarit (1): 2000 * Pro D2 ** Mestarit (1): 2015 * Yves du Manoir -haaste ** Mestarit (2): 1939, 1952 == Nykyinen kokoonpano (2023-2024) == Seuraava on Section Paloisen kokoonpano kaudelle 2023–2024: Etumiehet: Youri Delhommel \- Lucas Rey \- Romain Ruffenach \- Daniel Bibi Biziwu \- Ignacio Calles \- Lekso Kaulashvili \- Guram Papidze \- Rémi Sénéca \- Siate Tokolahi \- Jon Zabala Toiset linjat: \- Hugo Auradou \- Mickaël Capelli \- Thomas Jolmès \- Joel Kpoku \- Jimi Maximin \- Rémi Picquette \- Lekima Tagitagivalu Kolmannet linjat: \- Loïc Crédoz \- Beka Gorgadze \- Thibaut Hamonou \- Reece Hewat \- Luke Whitelock (kapteeni) \- Sacha Zegueur Puolustajat: \- Thibault Daubagna \- Dan Robson \- Axel Desperes \- Clément Mondinat Keskikenttäpelaajat ja laitahyökkääjät: \- Joe Simmonds \- Émilien Gailleton \- Théo Attissogbé \- Vincent Pinto \- Tumua Manu \- Eliott Roudi Täysmiehet: \- Jack Maddocks \- Clément Laporte == Aiheesta muualla == Luokka:Ranska Luokka:Rugby Luokka:Pau
Matthäus Merian (nuorempi)

Matthäus Merian nuorempi (1621–1687) oli sveitsiläinen taidemaalari ja kaivertaja. Hänen isänsä oli Matthäus Merian vanhempi. Hän jatkoi isänsä kustannusliikettä ja etenkin Theatrum europæumin julkaisemista (6. osa 1647–1651). Hänen parhaat maalauksensa ovat Ruotsissa, jossa hän maalasi Carl Gustaf Wrangelille noin 60 muotokuvaa, joista suurin päätyi Wrangelin Skoklosterin linnan kokoelmiin.Tietosanakirja 1909, osa 11, Hakusana: Merian 2., Matthäus M. Verkossa ==Lähteet== ==Aiheesta muualla== Luokka:Sveitsiläiset taidemaalarit Luokka:Vuonna 1621 syntyneet Luokka:Vuonna 1687 kuolleet
Tomoko Akane

Tomoko Akane (; s. 1956) on japanilainen juristi.Sixth election of judges of the International Criminal Court International Criminal Court Assembly of States Parties, viitattu 30.8.2024 Akane sai kandidaatin arvon Tokion yliopistosta vuonna 1980, juristin pätevyyden Japanissa vuonna 1982 ja maisterin arvon Jacksonville State Universitysta vuonna 1990. Hän on työskennellyt muun muassa ylimmän yleisen syyttäjän toimistossa Japanissa ja kansainvälisen oikeudellisen yhteistyön lähettiläänä. Vuosina 2005–2009 hän opetti Nagoyan yliopistossa ja Chukyo-yliopistossa. Akane nimitettiin yhdeksänvuotiselle kaudelle Kansainvälisen rikostuomioistuimen tuomarina 11. maaliskuuta 2018.Judge Tomoko Akane International Criminal Court, viitattu 30.8.2024 Akane sai 11. maaliskuuta 2024 nimityksen Kansainvälisen rikostuomioistuimen presidentiksi.The Election of Ms. AKANE Tomoko, Judge of the International Criminal Court (ICC) as the President of the ICC Ministry of Foreign Affairs of Japan 11.3.2024, viitattu 30.8.2024 Hänestä tuli ensimmäinen tähän asemaan valittu japanilainen. Hänen edeltäjänsä oli Piotr Hofmański.Keigo Sakai, Tomoko Akane Becomes 1st Japanese Judge Elected to Head ICC; Akane Received Arrest Warrant from Russia for Pursuing War Crimes (Update 1) The Japan News 12.3.2024, viitattu 30.8.2024 Akane oli asettamassa maaliskuussa 2023 pidätysmääräystä Vladimir Putinia vastaan.Valentyna Romanenko, Judge who issued arrest warrant for Putin becomes president of International Criminal Court Ukrajinska pravda 11.3.2024, viitattu 30.8.2024 27\. heinäkuuta 2023 Venäjän sisäministeriö ilmoitti Venäjän lisänneen Akanen etsintäkuulutettujen listalle. Kansainvälisen rikostuomioistuimen tuomareista Venäjä oli jo aiemmin etsintäkuuluttanut Karim Ahmad Khanin ja Rosario Salvatore Aitalan.Russia Places Another ICC Judge On Its Wanted List Radio Free Europe/Radio Liberty 27.7.2023, viitattu 30.8.2024 == Lähteet == Luokka:Japanilaiset henkilöt Luokka:Vuonna 1956 syntyneet Luokka:Elävät henkilöt
Vähä-Puolan eteläosan puukirkot

Vähä-Puolan eteläosan puukirkot () ovat kuusi puista kirkkoa Puolan kaakkoisosassa. Kirkot sijaitsevat Binarowan, Bliznen, Dębnon, Haczówin, Lipnica Murowanan ja Sękowan kylissä, jotka kuuluivat historialliseen Vähä- Puolaan, mutta nykyisin ovat joko Ala-Karpatian tai Vähä-Puolan voivodikunnan alueella. Kirkot on lisätty Unescon maailmanperintöluetteloon vuonna 2003. == Kirkot ja niiden sijainti == Nimi Kuva Sijainti Arkkienkeli Mikaelin kirkko (Kościół św. Michała Archanioła) Binarowa, Vähä-Puola Kaikkien pyhien kirkko (Kościół Wszystkich Świętych) Blizne, Ala-Karpatia Arkkienkeli Mikaelin kirkko (Kościół św. Michała Archanioła) Dębno, Vähä-Puola Neitsyt Marian taivaaseenastumisen kirkko (Kościół Wniebowzięcia NMP) Haczów, Ala-Karpatia Pyhän Leonardin kirkko (Kościół św. Leonarda) Lipnica Murowana, Vähä-Puola Pyhien apostolien Filippuksen ja Jaakobin kirkko (Kościół św. Filipa i św. Jakuba) Sękowa, Vähä-Puola ==Katso myös== * Puolan ja Ukrainan Karpaattien puiset tserkvat * Slovakian Karpaattien puukirkot ==Lähteet== == Aiheesta muualla == Luokka:Ala-Karpatian voivodikunta Luokka:Puolan kirkot Luokka:Unescon maailmanperintökohteet Puolassa Luokka:Vähä-Puolan voivodikunnan rakennukset ja rakennelmat
Karl-Preis-Platzin metroasema

Karl-Preis-Platz on Münchenin metron U2-linjan asema, joka avattiin 18. lokakuuta 1980. Asema sijaitsee Claudius-Keller-Straßen alapuolella Ramersdorfin kaupunginosassa. == Lähteet == Luokka:Münchenin metroasemat
Kankaanpään kaupunginkirjasto

Kankaanpään kaupunginkirjasto on kirjasto, jonka pääkirjasto sijaitsee Kankaanpään kaupungissa lähellä Kankaanpään liikuntakeskusta. Pääkirjastoa on uudistettu vuonna 2018. Kirjastossa on palveluajan lisäksi omatoimiaika. Kirjastossa on muun muassa lehtilukusali ja kotiseutukokoelma. Lisäksi kirjastossa on työskentelytiloja, ja sen aulassa toimii Galleria Hetki.https://www.visitkankaanpaa.fi/kulttuuri-ja- nahtavyydet/kulttuuritoimijat/kaupunginkirjasto/ Kaupunginkirjastoon on kuulunut myös Honkajoen lähikirjasto vuodesta 2021 lähtien, jolloin Honkajoen kunta ja Kankaanpää yhdistyivät. Kankaanpään kaupunginkirjasto on osa Satakirjastot- kirjastokimppaa.https://satakirjastot.finna.fi/OrganisationInfo/Home#85894 ==Lähteet== Luokka:Suomen kirjastot Luokka:Kankaanpään rakennukset ja rakennelmat
The Node

The Node on rakenteilla oleva 130 metriä korkea ja 32-kerroksinen tornitalo Helsingin Keski-Pasilassa. Valmistuessaan arviolta vuonna 2028 siitä tullee Suomen korkein toimistorakennus ja ensimmäinen Tripla-kompleksin eteläpuolelle valmistuvista pilvenpiirtäjistä. The Noden on suunnittelut JKMM Arkkitehdit ja sen rakennuttaa Keskinäinen työeläkevakuutusyhtiö Varma. Rakennuksen päävuokralaiseksi tulee telekommunikaatioyritys Elisa, mutta siihen tulee tilaa myös muille yrityksille sekä ravintola- ja kahvilatiloille. The Nodeen rakennetaan yhteensä yli 3 000 toimistotyöpistettä ja 43 000 neliömetriä vuokrattavaa pinta-alaa. Helsingin kaupunki, Senaatti-kiinteistöt ja Varma allekirjoittivat noin 31,4 miljoonan euron arvoisen tonttikaupan 30. elokuuta 2024, minkä jälkeen rakennustyöt alkoivat välittömästi. Tornitalon harjakorkeus arvioidaan saavutettavan alkuvuodesta 2027. Rakennustyöt valmistunevat vuoden 2028 loppukevääseen mennessä. == Katso myös == * Luettelo Suomen korkeimmista rakennuksista == Lähteet == Luokka:Keski-Pasila Luokka:Helsingin toimistorakennukset Luokka:Helsingin tornitalot Luokka:Pilvenpiirtäjät Luokka:Rakenteilla olevat rakennukset ja rakennelmat Suomessa
Mateusz Piskorski

Mateusz Piskorski (s. 18. toukokuuta 1977 Szczecin) on puolalainen poliitikko. Hän on koulutukseltaan politiikan tutkija ja istui Sejmin jäsenenä vuosina 2005–2007. Hän edusti tuolloin Puolan tasavallan itsepuolustus -puoluetta (Samoobrona Rzeczpospolitej Polskiej).Poseł Mateusz Piskorski Sejm, viitattu 30.8.2024 Piskorski toimi aikoinaan uuspakanallista nationalismia edustaneessa Niklot-järjestössä. Hän perusti vuonna 2007 Eurooppalaisen geopoliittisen analyysin keskuksen, jonka tilille siirrettiin 21 000 euroa osana venäläiseksi itsepalvelupesulaksi kutsuttua rahanpesuvyyhtiä.Piskorski Mateusz Frontstory, viitattu 30.8.2024 Piskorski aloitti tiiviin yhteistyön Venäjä-mielisen vaikuttaja Aleksandr Usovskin kanssa vuonna 2014. Miehet muun muassa suunnittelivat poliittisia tapahtumia ja puolalaisten turistien matkoja Venäjän miehittämään Donetskiin. Piskorski perusti uuden Zmiana-nimisen puolueen (Muutos), johon kuului antikapitalisteja ja anti-imperialisteja. Hän pyrki uudelleen parlamenttiedustajaksi vuonna 2015. Hän myös toimi Puolan edustajana Venäjän perustamassa kansainvälisessä Maailman ilman natsismia -järjestössä.Jessikka Aro: Putinin trollit (2019, Johnny Kniga), ISBN 978-951-0-45380-3, s. 90-91 Piskorski pidätettiin vuonna 2016. Pidätys sai laajaa huomiota Puolassa, jossa häntä epäiltiin vakoilusta Venäjän ja Kiinan hyväksi. Hänen väitettiin vastaanottaneen rahapalkkioita toiminnastaan. Puolan tiedotusvälineet kirjoittivat Piskorskin tehneen yhteistyötä fasistijärjestöjen kanssa Puolassa ja Venäjällä. Hänen kerrottiin myös toimineen näennäisenä vaalitarkkailijana laittomissa vaaleissa ja kansanäänestyksissä Transnistriassa sekä Krimin niemimaalla. Piskorskin väitettiin organisoineen väkivaltaisia provokaatioita tarkoituksenaan lietsoa etnisiä vastakkainasetteluja Ukrainassa ja tavanneen venäläismielisiä militantteja Venäjän miehittämillä alueilla. Piskorski vapautettiin kolme vuotta myöhemmin odottamaan oikeudenkäyntiä.DISINFO: Mainstream Polish media not interested in the fate of Mateusz Piskorski EU vs Disinfo, viitattu 30.8.2024 Piskorski on kirjoittanut muun muassa Sputnik Newsin puolalaiseen toimitukseen ja toiminut Jan Engelgardin toimittaman Myśl Polskan kolumnistina. == Lähteet == Luokka:Puolalaiset poliitikot Luokka:Politiikan tutkijat Luokka:Kolumnistit Luokka:Vuonna 1977 syntyneet Luokka:Elävät henkilöt
Jääkiekon Suomensarja 1945–1946

Kaudella 1946 Jääkiekon Suomensarja pelattiin yksinkertaisena kuuden joukkueen sarjana. Sarjan kaikia pelejä ei jäätilanteen vuoksi ehditty pelata. Sarjasta nousi kaksi joukkuetta Mestaruussarjaan. == Suomensarja == Karhu-Kissat ja Turun Pallokerho (TuPK) nousivat SM-sarjaan, sillä toisen paikan tavoittelija ratkaistiin ottelussa TuPK-Arsenal, joka päättyi lukemiin 13-1. == Lähteet == Luokka:Jääkiekon Suomensarja Luokka:Vuoden 1945 jääkiekko Luokka:Vuoden 1946 jääkiekko
Mats Eriksson

Mats Eriksson (s. 1962) on suomalainen yritysjohtaja. Hän kuuluu kansainvälisen Sandvik Groupin johtoryhmään ja on toiminut aiemmin toimitusjohtajana Cencorp Oyj:ssä ja Salcomp Oyj:ssä. == Ura == Uransa aikana Eriksson on toiminut Suomen lisäksi Singaporessa, Malesiassa, Kiinassa, Intiassa, Yhdysvalloissa, Brasiliassa ja Etelä-Koreassa. Uransa alussa hän työskenteli muun muassa Partekissa, ICL Datassa, Telestessä ja Teamware Grouppissa. Eriksson siirtyi Salcompin myynti- ja markkinointijohtajaksi vuonna 1998. Toimitusjohtaja Kari Vuorialhon seuraajaksi Eriksson nimitettiin syyskuussa 2005. Yhtiöllä oli tuolloin 6 300 työntekijää ympäri maailman. Vuonna 2004 sen liikevaihto oli ollut 141 miljoonaa euroa. Helsingin pörssiin Salcomp listautui keväällä 2006. Se oli silloin maailman suurin matkapuhelinlaturien valmistaja. Salcompilla oli asiakkainaan kaikki maailman kuusi suurinta matkapuhelinvalmistajaa: Nokia, Motorola, LG, Samsung, Sony Ericsson ja BenQ. Niiden yhteinen markkinaosuus oli yli 80 prosenttia. Salcompin osuus laturimarkkinoista oli noin neljännes. Vuonna 2005 se valmisti yli 152 miljoonaa laturia. Loppuvuonna 2006 hän irtisanoutui Salcompista tarkoituksenaan viettää sapattivapaata perheensä kanssa. Sen sijaan he muuttivat Shanghaihin ja hän alkoi johtaa Etelä-Koreassa näppäimistöjä valmistavaa HI-DIS-yritystä. Yhtiö oli haastavassa tilanteessa, sillä vaikka sillä oli hyvä tuote, sen ainoa asiakas oli juuri ajautunut konkurssiin. Eriksson rakensi yritykselle uuden asiakaskunnan ja fuusioi yhtiön toisen korealaisen valmistajan kanssa. Yhtiön asiakkaita olivat Samsung, LG ja Nokia ja sen liikevaihto oli yli sata miljoonaa dollaria. Näppäimistöjä valmistettiin vuosittain Koreassa ja Kiinassa yhteensä noin 100 miljoonaa kappaletta. Suomeen hän palasi syksyllä 2010, jolloin hänestä tuli Cencorpin toimitusjohtaja Hannu Timmerbackan jälkeen. Seuraavaksi hän työskenteli dieselkoneiden apulaitteita valmistavan kaarinalaisen Auramarine-yhtiön toimitusjohtajaksi. Auramarine toimi Suomessa Turussa, mutta yhtiön liikevaihto saatiin pääosin Aasiasta. Yhtiö toimi Meyerin alihankkijana. Eriksson jätti noin sata henkilöä työllistäneen Auramarinen syksyllä 2016. Hollming-konserniin kuulunut yhtiö toimi Hongkongissa ja Shanghaissa ja sen liikevaihto oli noin 31 miljoonaa euroa. Vuonna 2016 hän aloitti Turussa kaivoskoneita valmistavan Sandvikin maajohtajana ja kansainvälisen lastaus- ja kuljetusliiketoiminnan johtajana. Vuonna 2018 Sandvik toimi 150 maassa ja sillä oli 43 000 työntekijää, joista 2 000 Suomessa. Syksyllä 2022 Sandvik Mining and Rock Solutionsin Load and Haul -divisioonan johtajana toiminut Eriksson nimitettiin Sandvik Mining and Rock Solutions (SMR) -liiketoiminta- alueen johtajaksi. Samalla hänestä tuli Sandvikin johtoryhmän jäsen. Vuonna 2023 SMR-yksikön osuus liikevaihdosta oli 52 prosenttia, lähes 66 miljardia kruunua. Yksikössä työskenteli yli 17 000 työntekijää. == Luottamustehtävät == Eriksson on toiminut ZenRobotics Oy:n hallituksessa. == Lähteet == == Aiheesta muualla == *Eriksson LinkedInissä Luokka:Suomalaiset elinkeinoelämän vaikuttajat Luokka:Suomalaiset yritysjohtajat Luokka:Elävät henkilöt
Jacques Philippe Marie Binet

Jacques Philippe Marie Binet (2. helmikuuta 1786 – 12. toukokuuta 1856) oli ranskalainen matemaatikko, joka työskenteli matriisiteorian perusteiden parissa. Hän kehitti laskusäännön matriisien kertolaskuun. Jacques Binet kävi koulua Rennesissä ennen kuin aloitti École Polytechniqueessa Pariisissa 1804 Augustin Jean Fresnelin luokkatoverina. Valmistuttuaan vuonna 1806 hänet nimitettiin harjoittelijaksi Ranskan tie- ja vesirakennuslaitokseen. Tämä ei kuitenkaan ollut mieluisa työ, vaan hän halusi tehdä uran matematiikan opettajana. Hän opetti lyhyesti Lycée Bonapartessa ennen kuin aloitti opettajana École Polytechniquessa vuonna 1807, ja vuotta myöhemmin hänet nimitettiin sovelletun analyysin ja deskriptiivisen geometrian professorin assistentiksi. Hän eteni tarkastajaksi ja vuonna 1823 hänestä tuli tähtitieteen professori Collège de Francessa. Heinäkuun 1830 vallankumous haittasi Binetin urakehitystä. Binet oli vahva Kaarle X:n tukija, joten kun Kaarle X luopui kruunusta, Binet erotettiin tutkimuksen tarkastajan virasta 13. marraskuuta 1830. Tieteellinen ura kuitenkin jatkui. Binet kirjoitti useita tärkeitä artikkeleita, jotka vaikuttivat matematiikan kehitykseen. Matriisien kertolaskun lisäksi hän tarkasteli lukuteoriaa ja Fibonaccin lukuja. Hän vaikutti myös fysiikan ja tähtitieteen alalla. == Katso myös == * Binetin–Cauchyn identiteetti == Lähteet == == Aiheesta muualla == Luokka:Ranskalaiset matemaatikot Luokka:Ranskalaiset professorit Luokka:Vuonna 1786 syntyneet Luokka:Vuonna 1856 kuolleet
Max Lampinen

Max Lampinen (s. 11. lokakuuta 2004) on suomalainen yleisurheilija, jonka päälaji on moukarinheitto. Hän on kilpaillut myös kuulantyönnössä ja kiekonheitossa. Lampinen on edustanut vuodesta 2021 alkaen Kenttäurheilijat -58:aa ja hänen valmentajanaan toimii Tero Lampinen. Lampinen oli mukana alle 20-vuotiaiden MM-kisoissa Calissa, Kolumbiassa vuonna 2022. Hän heitti karsinnassa ennätyksensä 75,32m ollen karsinnan voittaja.Max Lampinen moukarin loppukilpailuun Finaalissa Lampinen paransi ennätystään tulokseen 76,33 ja voitti kisoissa MM-hopeaa.Max Lampinen moukaroi MM-hopean ennätyksellään yleisurheilun U20-MM-kilpailuissa Lampinen edusti Suomea myös alle 20-vuotiaiden EM-kisoissa Jerusalemissa vuonna 2023. Hän heitti kisojen finaalissa ennätyksensä 79,72m ja voitti EM-kultaa.Suomeen nuorten EM-kultaa moukarista! Katso Max Lampisen upea ennätysheitto Kalevan kisoista Lampinen on saavuttanut moukarinheiton pronssia vuonna 2024. Lisäksi hänellä on lukuisia eri ikäluokkien SM-mitaleita kuulantyönnössä, kiekonheitossa ja moukarinheitossa sekä aikuisten tasolla heittolajien talvimestaruuskisoissa moukarinheiton hopeaa vuodelta 2024 ja kiekonheiton pronssia 2025. Ennätyksikseen hän on heittänyt moukarinheitossa tuloksen 71,53 metriä vuonna 2024 ja kiekonheitossa tuloksen 48,86 metriä vuonna 2024 (hallissa). Max Lampisen veli Mico Lampinen on myös yleisurheilija, jonka päälajina on kiekonheitto.Näitä poikia rauta tottelee! Lampisen veljeksillä hurja suunnitelma: olympiakullat yleisurheilusta == Lähteet == Luokka:Suomalaiset moukarinheittäjät Luokka:Vuonna 2004 syntyneet Luokka:Elävät henkilöt
Charlotta Sandkulla

Charlotta Elly Evelina Sandkulla (s. 14. huhtikuuta 2004 Kruunupyy) on suomalainen moukarinheittäjä. Hän edustaa IF Åsarnaa ja hänen valmentajanaan toimii David Söderberg. Kalevan kisoista Sandkulla on voittanut moukarinheiton pronssia vuonna 2024. Lisäksi hän on voittanut useita eri ikäluokkien SM- mitaleita sekä talvimestaruuskisojen hopeaa vuonna 2024. Ennätyksekseen Sandkulla on heittänyt tuloksen 68,05 metriä vuonna 2024. Sandkulla oli mukana alle 20-vuotiaiden MM-kisoissa Calissa, Kolumbiassa vuonna 2022. Hän heitti karsinnassa tuloksen 57.53m, mikä riitti 17. sijaan.Vanninen kolmas toisen lajin jälkeen nuorten MM-kisojen seitsenottelussa, Sandkulla karsinnassa 17:s, Kangasoja alkuerissä 21,56 Sandkulla edusti Suomea myös alle 20-vuotiaiden EM- kisoissa Jerusalemissa vuonna 2023. Hän heitti kisojen karsinnassa tuloksen 56,82m, mikä riitti sijaan 16.Ennätystään karsinnassa hätyytellyt Kasperi Vehmaa luottavaisena finaaliin – Rajaniemi juoksi estejuoksun finaaliin Jerusalemissa Vuonna 2024 Sandkulla oli mukana ensimmäisessä aikuisten Ruotsi- ottelussaan sijoittuen kisan kuudenneksi tuloksella 59,42m. == Lähteet == Luokka:Suomalaiset moukarinheittäjät Luokka:Vuonna 2004 syntyneet Luokka:Elävät henkilöt
Antoine Baumé

Antoine Baumé (1728–1804) oli ranskalainen kemisti ja apteekkari. Hän keksi muun muassa erään areometrin. Vettä keveämpiä nesteitä varten valmistetuissa Baumén areometreissä vastaa 10° Baumé ominaispainoa 1, ja asteluku kohoaa ominaispainon vähetessä. Vettä raskaampia nesteitä varten tehdyissä Baumén areometreissä vastaa 0° Baumé ominaispainoa 1, ja asteluku nousee ominaispainon suuretessa.Tietosanakirja 1909, osa 11, Hakusana: Baumé, Antoine ==Lähteet== ==Aiheesta muualla== Luokka:Ranskalaiset kemistit Luokka:Vuonna 1728 syntyneet Luokka:Vuonna 1804 kuolleet
Endtime Signals

Endtime Signals on ruotsalaisen melodisen death metalin yhtye Dark Tranquillityn 13. studioalbumi, joka julkaistiin 16. elokuuta 2024 Century Media Records -levymerkillä. Albumin kansitaiteesta vastasi edellisten albumien tapaan graafinen suunnittelija ja yhtyeen entinen kitaristi Niklas Sundin. == Kappaleet == == Kokoonpano == * Mikael Stanne – laulu * Johan Reinholdz – kitara * Martin Brändström – koskettimet, elektroniikka * Christian Jansson – basso * Joakim Strandberg Nilsson – rummut == Arvostelut == * Imperiumi: 7½/10 * Soundi: == Lähteet == == Aiheesta muualla == * Luokka:Vuoden 2024 albumit Luokka:Dark Tranquillityn albumit
Lyngdalin kirkko (Flesberg)

Lyngdalin kirkko () on Flesbergin kunnassa Buskerudin läänissä Norjassa sijaitseva puinen ristikirkko vuodelta 1697. ==Lähteet== ==Aiheesta muualla== Luokka:Norjan puukirkot Luokka:Flesberg
Lyngdalin kirkko

Lyngdalin kirkko voi tarkoittaa seuraavia: * Lyngdalin kirkko, kirkko Flesbergin kunnassa Norjassa * Lyngdalin kirkko, kirkko Lyngdalin kunnassa Norjassa
Svenen kirkko

Svenen kirkko () on Flesbergin kunnassa Buskerudin läänissä Norjassa sijaitseva puinen ristikirkko vuodelta 1738. ==Lähteet== ==Aiheesta muualla== Luokka:Norjan puukirkot Luokka:Flesberg
Flån kirkko (Flå)

Flån kirkko () on Flån kunnassa Buskerudin läänissä Norjassa sijaitseva puinen ristikirkko vuodelta 1858. ==Lähteet== ==Aiheesta muualla== Luokka:Norjan puukirkot Luokka:Flå
Flån kirkko

Flån kirkko voi tarkoittaa seuraavia: * Flån kirkko, kirkko Flån kunnassa Norjassa * Flån kirkko, kirkko Melhusin kunnassa Norjassa
Folldalin kirkko

Folldalin kirkko () on Folldalin kunnassa Innlandetin läänissä Norjassa sijaitseva puinen pitkäkirkko vuodelta 1882. ==Lähteet== ==Aiheesta muualla== Luokka:Norjan puukirkot Luokka:Folldal
Dalenin kirkko (Folldal)

Dalenin kirkko () on Folldalin kunnassa Innlandetin läänissä Norjassa sijaitseva puinen pitkäkirkko vuodelta 1933. ==Lähteet== ==Aiheesta muualla== Luokka:Norjan puukirkot Luokka:Folldal
Norges Juristforbund

Norges Juristforbund (puhekielessä Juristforbundet) on norjalainen juristien ammattiliitto, joka on perustettu vuonna 1966. Sillä oli noin 21 000 jäsentä vuonna 2023 ja se kuuluu Akademikerne-keskusjärjestöön. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot
Ingared

Ingared on taajama Alingsåsin kunnassa Länsi-Götanmaan historiallisessa maakunnassa Ruotsissa. Taajamassa oli 2 414 asukasta vuonna 2021. Ingared on pääasiassa 1970- ja 1980-luvuilla rakennettu asuinalue. ==Lähteet== ==Aiheesta muualla== Luokka:Ruotsin taajamat Luokka:Alingsåsin kunta
Västra Bodarna

Västra Bodarna on taajama Alingsåsin kunnassa Länsi-Götanmaan historiallisessa maakunnassa Ruotsissa. Mjörn-järven rannalla sijaitsevassa taajamassa oli 1 123 asukasta vuonna 2016. Monet heistä käyvät töissä Göteborgissa. ==Lähteet== ==Aiheesta muualla== Luokka:Ruotsin taajamat Luokka:Alingsåsin kunta
Gräfsnäs

Gräfsnäs on taajama Alingsåsin kunnassa Länsi-Götanmaan historiallisessa maakunnassa Ruotsissa. Anten-järven rannalla sijaitsevassa taajamassa oli 399 asukasta vuonna 2021. Monet heistä käyvät töissä Alingsåsin keskustassa ja Sollebrunnissa. Gräfsnäsissä on 1500-luvulla rakennettun linnan rauniot. ==Lähteet== ==Aiheesta muualla== Luokka:Ruotsin taajamat Luokka:Alingsåsin kunta
Pesukarhut

Pesukarhut eli supit (Procyon) on puolikarhujen heimoon kuuluva nisäkässuku. Niillä on tuuhea, raidallinen häntä, ja ne ovat aktiivisia öiseen aikaan. == Pesukarhulajit == Pesukarhuja on seitsemää eri lajia: * suosupi Procyon cancrivorus * barbadosinsupi Procyon gloveralleni * tresmariasinsupi Procyon insularis * pesukarhu Procyon lotor * bahamansupi Procyon maynardi * guadeloupensupi Procyon minor * cozumelsaarensupi Procyon pygmaeus == Lähteet == *
Harrasin metroasema

Harras on Münchenin metron U6-linjan asema, se avattiin 22. marraskuuta 1975. Asemalta on vaihtoyhteys samannimiselle S-bahn asemalle. == Lähteet == Luokka:Münchenin metroasemat
Rekord-Magasinet

Rekord-Magasinet oli ruotsalainen vuosina 1942–1969 ilmestynyt erityisesti nuorten suosiossa ollut urheilulehti. Sen päätoimitus oli Göteborgissa. Lehti muutti vuonna 1956 nimensä muotoon Tidningen Rekord ja viimeiset kaksi vuotta se ilmestyi uuden kustantajan alla nimellä Nya Rekord. ==Keräilykuvia== Dan Waern 1956.jpg|Dan Waern (1956) Rickard Dahl 1958.jpg|Richard Dahl (1958) Bengt Salomonsson 1959.jpg|Bengt Salomonsson (1959) Lennart Wing, Rekord 19-1961.jpg|Lennart Wing (1961) ==Lähteet== ==Aiheesta muualla== Luokka:Ilmestymästä lakanneet ruotsalaiset aikakauslehdet Luokka:Urheilulehdet
Englschalkingin metroasema

Englschalking on Münchenin metron U4-linjan suunniteltu asema, sen avaamista on suunniteltu vuodelle 2040. Se tarjoaisi vaihtoyhteyden samannimiselle S-bahn asemalle. == Lähteet == Luokka:Münchenin metroasemat Luokka:Suunnitteilla olevat rakennukset ja rakennelmat
Cosimaparkin metroasema

Cosimapark on Münchenin metron U4-linjan suunniteltu asema, sen avaamista on suunniteltu vuodelle 2040 ja se rakennetaan Englschalkinger Straßen alle Bogenhausenin kaupunginosaan. == Lähteet == Luokka:Münchenin metroasemat Luokka:Suunnitteilla olevat rakennukset ja rakennelmat
Olof Johansson

Olof Johansson (s. 31. heinäkuuta 1937) on ruotsalainen keskustapuolueen poliitikko ja puolueensa entinen puheenjohtaja vuosina 1987–1998. Hän istui valtiopäivillä vuosina 1971–1998 ja on toiminut Ruotsin energiaministerinä 1976–1978, palkka- ja henkilöstöministerinä 1979–1982 sekä ympäristöministerinä 1991–1994. Lisäksi hän oli pari viikkoa virkaa toimittava liikenne- ja viestintäministeri toukokuussa 1981. Johansson erosi hallituksesta ennen vuoden 1994 vaaleja vastalauseena Juutinrauman sillan rakentamispäätökselle. Vaalien jälkeen hän pyrki lähentämään keskustapuoluetta sosiaalidemokraattien kanssa. ==Lähteet== ==Aiheesta muualla== Luokka:Ruotsin Keskustapuolueen poliitikot Luokka:Ruotsin puolueiden puheenjohtajat Luokka:Ruotsin ympäristöministerit Luokka:Ruotsalaisten poliittisten nuorisojärjestöjen puheenjohtajat Luokka:Vuonna 1937 syntyneet Luokka:Elävät henkilöt